CELEX: 31986R3754
Language: el
Date: 1986-12-09 00:00:00
Title: Κανονισμός (ΕΟΚ) αριθ. 3754/86 της Επιτροπής της 9ης Δεκεμβρίου 1986 περί καταργήσεως του κανονισμού (ΕΟΚ) αριθ. 3419/86 περί παύσεως της αλιείας του μερλούκιου από πλοία με σημαία της Γερμανίας

Avis juridique important

|

31986R3754

Κανονισμός (ΕΟΚ) αριθ. 3754/86 της Επιτροπής της 9ης Δεκεμβρίου 1986 περί καταργήσεως του κανονισμού (ΕΟΚ) αριθ. 3419/86 περί παύσεως της αλιείας του μερλούκιου από πλοία με σημαία της Γερμανίας  

Επίσημη Εφημερίδα αριθ. L 348 της 10/12/1986 σ. 0040

***** ΚΑΝΟΝΙΣΜΟΣ (ΕΟΚ) αριθ. 3754/86 ΤΗΣ ΕΠΙΤΡΟΠΗΣ  της 9ης Δεκεμβρίου 1986  περί καταργήσεως του κανονισμού (ΕΟΚ) αριθ. 3419/86 περί παύσεως της αλιείας του μερλούκιου από πλοία με σημαία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 3419/86 της Επιτροπής (3) επαύθη η αλιεία του μερλούκιου στα ύδατα των διαιρέσεων CIEM II a (ζώνη ΕΟΚ) και IV (ζώνη ΕΟΚ), από πλοία με σημαία της Γερμανίας ή νηολογημένα στη Γερμανία, από τις 7 Νοεμβρίου 1986·  ότι τα τελευταία στοιχεία αλιευμάτων γι' αυτό το απόθεμα δείχνουν ότι η ποσόστωση δεν έχει εξαντληθεί·  ότι, κατά συνέπεια, πρέπει να επιτραπεί η αλιεία του μερλούκιου στα ύδατα των διαιρέσεων CIEM II a (ζώνη ΕΟΚ) και IV (ζώνη ΕΟΚ), από πλοία με σημαία της Γερμανίας ή νηολογημένα στη Γερμανία·  ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 3419/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3419/86 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 361 της 31. 12. 1985, σ. 42.  (3) ΕΕ αριθ. L 313 της 8. 11. 1986, σ. 9.